
คำสั่งองค์การบริหารส่วนตำบลเขาพระบาท
ที่ 67 / 25๖3
เรื่อง   จัดตั้งศูนย์ปฏิบัติการความปลอดภัยทางถนนองค์การบริการส่วนตำบลเขาพระบาท
-----------------------------------------



ด้วยในปัจจุบันสถานการณ์การเกิดอุบัติเหตุทางถนน มีแนวโน้มเพิ่มขึ้นและทวีความรุนแรงอย่างต่อเนื่อง ก่อให้เกิดความสูญเสียแก่ชีวิต และทรัพย์สินของประชาชนในทุกพื้นที่ ส่งผลกระทบต่อเศรษฐกิจ และสังคมโดยรวม เป็นจำนวนมากนับมูลค่ามิได้ ซึ่งในขณะนี้พบว่าประชาชน มีการใช้รถ ใช้ถนนเป็นจำนวนมากทำให้ปริมาณการจราจร บนถนนทางหลวงสายต่างๆหนาแน่น และมีความเสี่ยงต่อการเกิดอุบัติเหตุสูงมากขึ้นเรื่อยๆ ดังนั้น เพื่อให้การป้องกันและแก้ไขปัญหาอุบัติเหตุทางถนนในพื้นที่ ให้ลดความสูญเสียจากการบาดเจ็บ เสียชีวิต ทรัพย์สินจากอุบัติเหตุทางถนนให้ลดลงเหลือน้อยที่สุดและเป็นไปอย่างมีประสิทธิภาพ
อาศัยอำนาจตามระเบียบสำนักนายกรัฐมนตรีว่าด้วยการป้องกันและลดอุบัติเหตุทางถนน พ.ศ.2554 องค์การบริหารส่วนตำบลเขาพระบาท จึงจัดตั้งศูนย์ปฏิบัติการความปลอดภัยทางถนนองค์การบริหารส่วนตำบลเขาพระบาท ขึ้น เพื่อเป็นศูนย์อำนวยการประสานงานบูรณาการบริหารจัดการด้านความปลอดภัยทางถนน ตลอดจนเป็นศูนย์รวบรวมข้อมูล สถิติการเกิดอุบัติเหตุทางถนนในระดับท้องถิ่นเพื่อนำข้อมูลไปสู่การวิเคราะห์ถึงสาเหตุ และกำหนดมาตรการแนวทางแก้ไขปัญหาต่างๆที่เกิดขึ้นในพื้นที่ จึงแต่งตั้งคณะกรรมการขับเคลื่อนการดำเนินงานด้านความปลอดภัยทางถนนองค์การบริหารส่วนตำบลเขาพระบาท ดังนี้

๑. นายกองค์การบริหารส่วนตำบลเขาพระบาท    

           ประธานกรรมการ


๒. กำนันตำบลเขาพระบาท    

                                รองประธานกรรมการ 
              
๓. ปลัดองค์การบริหารส่วนตำบลองค์การบริหารส่วนตำบลเขาพระบาท  
กรรมการ


๔. ผู้ใหญ่บ้านทุกหมู่บ้าน                                                    

กรรมการ  

             
๕. ผู้อำนวยการโรงเรียนในเขตพื้นที่ทุกแห่ง                                  
กรรมการ                    
  
๖. สมาชิกสภาองค์การบริหารส่วนตำบลเขาพระบาท                     
กรรมการ
  
๗. ผู้อำนวยการ รพ.สต.เขาพระบาท                                        

กรรมการ
     
๘. ประธานคณะกรรมการประสานงาน อปพร. อบต.เขาพระบาท        
กรรมการ
 
๙. หัวหน้าสายตรวจด่านชุมชนตำบลเขาพระบาท                           
กรรมการ
๑0.  ผู้อำนวยการกองคลัง                                                 
 
กรรมการ
๑๑. ผู้อำนวยการกองช่าง                     
                              

กรรมการ
 

๑๒. หัวหน้าสำนักปลัดองค์การบริหารส่วนตำบลเขาพระบาท      กรรมการและเลขานุการ
๑๓. เจ้าพนักงานป้องกันและบรรเทาสาธารณภัย 
           กรรมการและผู้ช่วยเลขานุการ
//มีอำนาจ......
-2-
มีอำนาจหน้าที่ ดังนี้
๑. จัดทำแผนปฏิบัติการ แผนงาน  โครงการ  และงบประมาณในการป้องกันและลดอุบัติเหตุทางถนนขององค์กรปกครองส่วนท้องถิ่น ให้สอดคล้องกับแผนการป้องกันและลดอุบัติเหตุทางถนนของจังหวัด และอำเภอ 
๒. ดำเนินการป้องกันและลดอุบัติเหตุทางถนนในเขตพื้นที่รับผิดชอบขององค์กรปกครอง   ส่วนท้องถิ่น
๓. เร่งรัด ติดตาม และประเมินผลการดำเนินงานตามแผนปฏิบัติการ แผนงาน โครงการ    และรายงานการดำเนินงานให้คณะกรรมการ ศปถ.จังหวัด และศปถ.อำเภอทราบ
๔. ส่งเสริมและสนับสนุนการมีส่วนร่วมของประชาชนในการป้องกันและลดอุบัติเหตุทางถนนในเขตพื้นที่รับผิดชอบขององค์กรปกครองส่วนท้องถิ่น
๕.  จัดให้มีศูนย์ข้อมูลและสถิติอุบัติเหตุทางถนนขององค์กรปกครองส่วนท้องถิ่น
๖.  เผยแพร่ข้อมูลข่าวสารและประชาสัมพันธ์การดำเนินงานต่อสาธารณะ
7. รายงานผลการดำเนินงานและเสนอความเห็นต่อคณะกรรมการศูนย์อำนวยการ       ความปลอดภัยทางถนน ศปถ.จังหวัด และศปถ.อำเภอ เพื่อพิจารณากำหนดแนวทางหรือมาตรการเกี่ยวกับ   การป้องกันและลดอุบัติเหตุทางถนนในพื้นที่
8.  แต่งตั้งคณะอนุกรรมการหรือคณะทำงาน เพื่อปฏิบัติงานตามอำนาจหน้าที่             ตามที่เห็นสมควร
9. ปฏิบัติงานอื่นตามที่คณะกรรมการ ศปถ.จังหวัด และศปถ.อำเภอมอบหมาย

ทั้งนี้  ตั้งแต่บัดนี้เป็นต้นไป

                        สั่ง  ณ  วันที่  5  กุมภาพันธ์ พ.ศ.๒๕๖3
                                                                  (ลงชื่อ)





                          (นางสาวฉวีวรรณ แก้วเขียว)

                                                                    นายกองค์การบริหารส่วนตำบลเขาพระบาท
                                                 ผู้อำนวยการศูนย์ปฏิบัติการความปลอดภัยทางถนน
                                                   องค์การบริหารส่วนตำบลเขาพระบาท
